kardosdrur/scandi-wiki huggingface dataset:
Bølger af tid

Bølger af tid er en dansk kortfilm fra 2012 med instruktion og manuskript af Simon Valentin Jung Christensen.

Handling 
Daniel er på grund af en blodprop, i den øvre del af hans hjernestamme, lammet i hele kroppen og ude af stand til at kommunikere. Alt liv er tilsyneladende dødt for ham, men inde i Daniel lever stadig en stærk følelse af trang til at se sine børn vokse op. At overleve bliver dog sværere for Daniel end ventet. For selv om respiratoren trofast pumper liv i ham, skal hans søster og moderen til hans to børn, beslutte på hans vegne, om han gerne vil forlænge sit liv. Samtidig kan Daniel kun ligge og håbe på, at de to mennesker træffer de rigtige beslutninger på hans vegne.

Referencer

Eksterne henvisninger 
 

Kortfilm fra Danmark
Danske film fra 2012
The average of the average

The average of the average er en dokumentarfilm fra 2011 efter manuskript og instruktion af dokumentarist Michael Madsen. Filmen er lavet for Middelfart Museum med støtte fra den daværende Kulturarvsstyrelse og har også den danske titel Middelfart i gennemsnit.

Handling 
Filmen er Danmarks første dokumentarfilm i 3D og handler om middelmådighed. Igennem 13 kapitler skildrer filmen det helt almindelige og gennemsnitlige liv i Danmark, hvor Middelfart ses som et godt udtryk for det gennemsnitlige. Samtidig forsøger filmen at se det nutidige i et historisk perspektiv. Hvad er vigtigt? Hvad kendetegner vores tid? Billedernes tredimensionelle rumlighed rammer de enkelte scener ind som vitriner på et virtuelt museum over det jævne Danmark anno 2011, imens både sande og fiktive fortællinger hele tiden truer det middelmådige. Fra historier om civil ulydighed til borgmesterens besøg hos en spåkone, er det med de antropologiske og tilsyneladende objektive 3D briller på, at Madsens film indhenter svar på sine spørgsmål. Filmen ender med en at fremvise række tredimensionelle stereoskopbilleder af Middelfart taget af fotografen Peter Fangel i 1880'erne og 1890'erne.

Referencer

Eksterne henvisninger 
 
 3D skaber et særligt nærvær

Dokumentarfilm fra Danmark
Danske film fra 2011
Vikingerne, deres Forfædre og Efterkommere

Vikingerne, deres Forfædre og Efterkommere er en dokumentarfilm fra 1937 instrueret af A.W. Sandberg efter manuskript af Einar Dessau.

Handling 
Danmarkshistorien fra sidste istid til 1937 - med tørsten som ledemotiv. Med en række rekonstruktioner.

Referencer

Eksterne henvisninger 
 

Film instrueret af A.W. Sandberg
Dokumentarfilm fra Danmark
Danske film fra 1937
Hvis det bliver nødvendigt

Hvis det bliver nødvendigt er en dansk dokumentarfilm fra 1946 med instruktion og manuskript af Axel Lerche og Svend Aage Lorentz.

Handling 
Dannelsen af de første danske hjemmeværnsforeninger efter befrielsen til støtte for forsvaret.

Referencer

Eksterne henvisninger 
 

Dokumentarfilm fra Danmark
Danske film fra 1946
Heart-break-circle

Heart-break-circle er en dansk eksperimentalfilm fra 1999, der er instrueret af Per Morten Abrahamsen og Tim Feldmann efter deres eget manuskript.

Handling 
Dansevideoen er et højdynamisk, evigt cirklende forløb hvor to danskere kæmper med kroppen og omgivelserne. Videoen er et eksperiment i bevægelse som billede - "umulige" kameravinkler, forvrængning, "kamera-kast", m.v. - optaget på ti cirkulære locations i København.

Referencer

Eksterne henvisninger 
 

Eksperimentalfilm fra Danmark
Danske film fra 1999
Theodor Christensen 1914 - 1967

Theodor Christensen 1914 - 1967 er en dokumentarfilm fra 1942 instrueret af Jørgen Roos efter manuskript af Jørgen Roos.

Handling 
Dansk dokumentarfilms grand old man, Jørgen Roos, tegner et portræt af sin læremester, den banebrydende filmpioner og ildsjæl Theodor Christensen (1914-1967), der sammen med Jørgen Roos' storebror, Karl Roos, nærmest opfandt dokumentarfilmen i Danmark. Først som teoretikere i skrift og tale. Siden også som manuskriptforfattere og filminstruktører. Der vises citater fra C - et Hjørne af Sjælland, Iran - det nye Persien, Jens Langkniv, Gas under Jorden, Skoven og Det gælder din frihed - og Theodor Christensen fortæller selv i nogle gamle optagelser fra 1963 om sine tanker og giver eksempler på sit store pædagogiske talent, som bevirkede, at han blev leder af den cubanske filmskole og senere lærer på Den Danske Filmskole.

Referencer

Eksterne henvisninger 
 

Dokumentarfilm fra Danmark
Danske film fra 1994
Sundhedens gave - Mor/barn klinikker i Malawi

Sundhedens gave - Mor/barn klinikker i Malawi er en dokumentarfilm fra 1981 instrueret af Steen B. Johansen efter manuskript af Steen B. Johansen.

Handling 
Dansk Røde Kors: Filmen skildrer Dansk Røde Kors' sundhedsprojekt i den sydafrikanske stat Malawi. Projektet, som startede i 1979 i samarbejde med Ligaen af Røde Kors selskaber og Malawis Røde Kors, omfatter oprettelse af mor-barn klinikker i hele landet samt bistand til styrkelse af Malawis Røde Kors og uddannelse af sundhedshjælpere. I filmen følges også en malawiansk families dagligdag og kamp for at give deres børn en god tilværelse.

Referencer

Eksterne henvisninger 
 

Malawi
Dokumentarfilm fra Danmark
Danske film fra 1981
1337 Mennesker

1337 Mennesker er en dansk dokumentarfilm fra 1946 med instruktion og eget manuskript.

Handling 
Danskerne opfordres til at lade sig undersøge for tuberkulose.

Referencer

Eksterne henvisninger 
 

Danmark i 1940'erne
Tuberkulose
Dokumentarfilm fra Danmark
Danske film fra 1946
Piraten under sengen

Piraten under sengen er en kortfilm fra 2004 skrevet og instrueret af Jonas Kvist Jensen.

Handling 
David er bange for vand og sin onde svømmelærer. Men en dag finder han en pirat gemt under sin seng. Sammen må de to nu overvinde deres problemer og konfrontere den onde svømmelærer.

Referencer

Eksterne henvisninger 
 

Kortfilm fra Danmark
Danske film fra 2004
Litauen foråret 1990

Litauen foråret 1990 er en dokumentarfilm fra 1990 instrueret af Sonja Vesterholt efter manuskript af Sonja Vesterholt.

Handling 
De baltiske republikker vil frigøre sig fra USSR. I filmen skildres nuanceret og personligt, hvordan situationen er i Litauen. Her er de nationale følelser og frihedstrangen stærk, men også for de russiske soldater, der skal ud af republikken, er der store problemer. Hvem og hvad skal de vende hjem til?

Referencer

Eksterne henvisninger 
 

Baltikum
Dokumentarfilm fra Danmark
Danske film fra 1990
Kongegrave

Kongegrave er en dansk dokumentarfilm fra 1942 med instruktion og manuskript af Gunnar Robert Hansen.

Handling 
De danske kongers gravsteder fra runestenene til Bertel Thorvaldsens berømte mindesmærker.

Referencer

Eksterne henvisninger 
 

Dokumentarfilm fra Danmark
Danske film fra 1942
I touched her legs

I touched her legs er en dokumentarfilm fra 2010 instrueret af Eva Marie Rødbro efter eget manuskript.

Handling 
De er efterkommere af David Bowies 'Young Americans', og er både uovervindelige og skrøbelige som dyr fanget i forlygterne fra en lastbil. Eva Marie Rødbros impressionistiske montage af snapshots fra forstadslivet er et både dybt poetisk og antropologisk studie af teenage-årenes (selv)destruktive overgangsritualer fra barn til voksen.

Referencer

Eksterne henvisninger 
 

Dokumentarfilm fra Danmark
Danske film fra 2010
To og to

To og to er en ungdomsfilm fra 2011 instrueret af Mikkel Rud efter eget manuskript.

Handling 
De fire venner, Marcus, Victor, Emma og Lea er taget i sommerhus i en uges tid. Marcus har svært ved at gøre noget ved sin forelskelses i Emma, selvom følelserne lader til at være gengældt, og da han mistænker sin ven Victor i også at have en interesse i hende, bliver venskab og hjerter sat på spil.

Referencer

Eksterne henvisninger 
 

Ungdomsfilm fra Danmark
Danske film fra 2011
Klassens klovn

Klassens klovn er en børnefilm fra 2003 instrueret af Hans Kragh-Jacobsen efter eget manuskript.

Handling 
De fleste skoleklasser har en klovn. Det er som regel en dreng, der ser verden på sin egen skæve måde. Instruktøren undersøger i filmen, hvad der får børn til at påtage sig rollen som klovn. Er det kedsomhed? Eller fordi man føler sig lidt klodset og anderledes end resten af klassen - og måske har et overtryk af fantasi. Sikkert er det, at man overlever, så længe man har latteren på sin side. Det vidste allerede de gamle hofnarre. Men alle klovner har også en alvorlig side ... I 4.c i Farum hedder klovnen Otto. Filmen følger den charmerende og reflekterende dreng i et halvt år gennem regnetimer, engelsktimer, trompetspil, skolekomedie, fastelavn, skoleudflugt og sammen med familien.

Referencer

Eksterne henvisninger 
 

Børnefilm fra Danmark
Danske film fra 2003
De frivillige sønderjyske brandværn

De frivillige sønderjyske brandværn er en dansk dokumentarfilm fra 1951 med instruktion og manuskript af Ole Berggreen.

Handling 
De frivillige, sønderjyske brandværns udstyr, øvelser og sammenkomster. Optagelser af en brandslukning viser resultatet af samarbejdet mellem de forskellige værn.

Referencer

Eksterne henvisninger 
 

Brandvæsen
Dokumentarfilm fra Danmark
Danske film fra 1951
Sønderjylland
Legekammeraten

Legekammeraten er en kortfilm fra 2001 instrueret af Martin Barnewitz efter eget manuskript.

Handling 
De gemmer sig i vores baghaver og skovbryn. De er sky og bange for voksne. Kan vi blive venner? En fortælling om hvad man som 8-årig kan møde i sin have en mørk aften.

Referencer

Eksterne henvisninger 
 

Kortfilm fra Danmark
Danske film fra 2001
Vilde piger

Vilde piger er en ungdomsfilm fra 2012 instrueret af Tine Katinka Jensen, Mette Carla T. Albrechtsen efter manuskript af Lisa Klit, Åsa Mossberg, Søren Grinderslev Hansen.

Handling 
De gør hvad der passer dem, har masser af temperament og attitude, og kommer tit op og slås. I en tilværelse præget af svigt, misbrug og vold er der oftest kun veninderne at læne sig op ad. Det rå liv på kanten af loven, den manglende skolegang og de evige konfrontationer med omgivelserne gør det også svært for de vilde piger at forestille sig andet. Mens de sociale myndigheder gør deres for at hjælpe dem på rette kurs, skal pigerne forsøge at finde troen på en bedre fremtid, og ikke mindst modet til at tage kampen op - uanset hvad det kræver. Der er lang vej fra slåskampenes adrenalinsus til at kunne reflektere over fortiden, og til at tage ansvar for sine handlinger. Men som årene går udvikler pigerne sig til unge, stærke kvinder, der får ryddet op i deres liv og langsomt, men sikkert får skabt en meningsfuld tilværelse med udsigt til en fremtid.

Referencer

Eksterne henvisninger 
 

Ungdomsfilm fra Danmark
Danske film fra 2012
Jesus Christ Airlines

Jesus Christ Airlines er en dansk dokumentarfilm fra 2001 med instruktion og manuskript af Lasse Jensen.

Handling 
De overtrådte loven mere end 5.000 gange. De blev bombet og beskudt - og de fløj trods mange vestlige regeringers ønske. De var katolikker og protestanter med den danske præst Viggo Mollerup og den irske pater Tony Byrne i spidsen - og en skare af fandenivoldske piloter. Filmen er historien om verdens mest usædvanlige luftfartsselskab, som reddede mere end 1 million mennesker fra sultedøden i Biafra i årene 1968-70. Det er en aktuel historie, som er relevant for diskussionen om, hvad man kan og ikke kan gøre for at hjælpe nødstedte, som befinder sig i midten af en betændt politisk situation. Hvad enten det er i Afghanistan, Afrika eller på Balkan.

Referencer

Eksterne henvisninger 
 

Dokumentarfilm fra Danmark
Danske film fra 2001
The tattooed sheep

The tattooed sheep er en eksperimentalfilm fra 1992 instrueret af Knud Vesterskov efter eget manuskript.

Handling 
De poetiske engelske tekster sigter på undervisning i 1. og 2. g, HF og tilsvarende niveauer. De skrevne tekster stammer fra 1899-1920 og er brugt efter den Burroughske cut-up metode, medens den talte tekst er nutidig moderne lyrik. Desværre kan Dansklærerforeningens analysemodel fra 1985 ikke længere bruges som analysemodel for videoen.

Referencer

Eksterne henvisninger 
 

Eksperimentalfilm fra Danmark
Danske film fra 1992
Amager bliver større

Amager bliver større er en dansk dokumentarfilm fra 1941 med instruktion og manuskript af Mogens Skot-Hansen.

Handling 
De store inddæmningsarbejder på Amagers vestkyst vises som eksempel på de beskæftigelseforanstaltninger, staten satte i gang under krigen. Et areal, som gjorde Amager 1/3 større, blev inddæmmet. Samtidig blev der gravet en ny sejlrende til Københavns Sydhavn.

Referencer

Eksterne henvisninger 
 

Bliver større
Dokumentarfilm fra Danmark
Danske film fra 1941
Københavns historie
Til alle mine venner

Til alle mine venner er en kortfilm fra 2010 instrueret af Behrouz Bigdeli efter manuskript af Bigdeli og Tommy Oksen.

Handling 
De to punkere Mark & Sonny er bedste venner, som altid har holdt sammen. Den selvdestruktive Sonny trives med det formålsløse liv i provinsen, men Mark ønsker noget mere. Da Mark får en mulighed for at flytte til byen, står han pludselig i et dilemma. Skal han bryde venskabet og stå på egne ben eller forblive loyal overfor Sonny, som gør alt for at holde på ham.

Referencer

Eksterne henvisninger 
 

Kortfilm fra Danmark
Danske film fra 2010
Mops & Ollie

Mops & Ollie er en animationsfilm fra 2013 instrueret af Christian Kuntz efter manuskript af Christian Kuntz, Kirstine Trauelsen.

Handling 
De to rumvæsener Mops & Ollie bor på en planet langt ude i rummet. Ovenover planetet er et stort motorvejsnet, hvorfra der jævnligt falder lidt skrald ned, som Mops & Ollie enten kan spise eller lege med. Men de bliver uvenner over skraldet, og bliver rigtig kede af det, før det går op for dem, at det de har brug for er hinanden, ikke skraldet.

Referencer

Eksterne henvisninger 
 

Animationsfilm fra Danmark
Danske film fra 2013
Buldermanden

Buldermanden er en dansk børnefilm fra 1995, der er instrueret af Jesper W. Nielsen efter manuskript af Anker Li.

Handling 
De to søskende Ida og Skrubsak er på besøg hos mormor, en stram dame uden den store forståelse for små mennesker og deres tanker og følelser. Ved optræk til uartigheder truer hun med Buldermanden, der bor i skorstenen og spiser slemme børn. Mormor har foræret Skrubsak en bjæffende bamse, og hårdt ramt af jalousi foreslår storesøster Ida, at lillebror skal vise bamsen til Buldermanden. Skrubsak følger frygtløs Idas forslag - så langt, at han bliver hejst ned i den dybe skorsten. Sort-hvide billeder, mystisk lys og skæve kameravinkler er med til at øge stemningen af uhyggen i filmen, der efter både gys og grin ender godt for de to børn.

Medvirkende 
 Stephania Potalivo - Ida
 Maurice Blinkenberg - Skrubsak
 Birgitte Federspiel - Mormor
 Ingolf David - Buldermanden

Referencer

Eksterne henvisninger 
 

Børnefilm fra Danmark
Danske film fra 1995
Film instrueret af Jesper W. Nielsen
Natfødt

Natfødt er en animationsfilm fra 2012 instrueret af Troels Cederholm efter manuskript af Troels Cederholm.

Handling 
De to søskende Lulu og Jolan besidder den utrolige evne at være 'natfødte', såkaldte skyggegængere, et folk der kan teleportere sig gennem skyggerne. De lever i skjul, da de er jaget af en ond heks, der vil gøre alt for at frarøve dem deres kræfter til at fodre sine monsterbørn. Men hvordan slipper de to søskende væk fra mørkets kræfter, når de selv er født af natten...

Referencer

Eksterne henvisninger 
 

Animationsfilm fra Danmark
Danske film fra 2012
D+R

D+R er en dansk kortfilm fra 2007 med instruktion og manuskript af Camille Alsted.

Handling 
Dea søger den perfekte kærlighed, og har måske fundet den i sin nye kæreste, den lækre og lidt ældre Rasmus. Men en weekend kommer tvivlen pludselig på besøg, for hvordan finder man egentlig den perfekte kærlighed, når man ikke rigtig ved, hvad hverken kærlighed eller perfekt er?

Referencer

Eksterne henvisninger 
 

Kortfilm fra Danmark
Danske film fra 2007
Tanzania vil selv

Tanzania vil selv er en dokumentarfilm fra 1967 instrueret af Tørk Haxthausen efter eget manuskript.

Handling 
Debatfilm om et u-lands økonomiske problemer. Præsident Julius K. Nyerere indleder filmen, der også bringer udtalelser af flere udenlandske eksperter, der arbejder i Tanzania.

Referencer

Eksterne henvisninger 
 

Dokumentarfilm fra Danmark
Danske film fra 1967
Definitely dead

Definitely dead er en dansk kortfilm fra 2012 med instruktion og manuskript af Jonas Kvist Jensen.

Handling 
En kort western om den unge kvinde Lex, der tjener til sit ensformige liv som prostitueret i en faldefærdig gammel saloon i den lille by Dead End. En morgen vågner hun op ved siden af en kunde, der i nattens løb er afgået ved døden og har efterladt hende et hav af problemer. Snart bliver hendes rival og kollega Nellie indblandet, men hun har ikke umiddelbart de bedste hensigter. Det ændrer sig dog, da en betragtelig sum i guld dukker op midt i rodet. De to piger må indse, at de har valget mellem, på trods af deres forskelligheder, at stå stærkt sammen eller dø hver for sig.

Referencer

Eksterne henvisninger 
 

Kortfilm fra Danmark
Danske film fra 2012
Guatemala i 4 dele

Guatemala i 4 dele er en dansk dokumentarfilm i fire dele fra 1993, der er instrueret af Niels Snedevig efter manuskript af Per Schultz.

Handling 
Del 1: »Majsen«. De måtte gå det sidste stykke ned til plantagen, hvor de måske et halvt år skal arbejde for godsejeren med majs og sukkerrør. Miguel ville godt have sagt i skolen, at han ikke kom foreløbig, men det hele gik så hurtigt. Indianerbørn fra bjergene må halvdelen af året rejse med de voksne til plantagerne på kysten, hvor de som slaver arbejder for godsejeren. 

Del 2: »Kurvene«. Rosario kommer sjældent i skole, for der er altid noget, der skal laves hjemme. Celso har længe været syg, og det er næsten umuligt at skaffe penge til sundhedsklinikken. Gennem generationer har indianerne i Guatemala været slaver i deres eget land. Og få kender nok til deres rettigheder. 

Del 3: »Dragerne«. Julio på 13 år har selv været gadebarn, men nu er han vært i et ugentligt tv-program, der handler om børn og menneskerettigheder. 

Del 4: »Stenene«. I begyndelsen slår man sig selv over fingrene. Senere kommer splinterne i øjnene og til sidst hosten. Men det er godt betalt. Næsten 10 kroner om dagen, hvis man er flittig. Tusindvis af børn i Guatemala kommer aldrig i skole. Der er brug for deres arbejdskraft som her i en stenmine.

Referencer

Eksterne henvisninger 
 

4 dele
Dokumentarfilm fra Danmark
Danske film fra 1993
Dem man elsker

Dem man elsker er en dansk kortfilm fra 2012 med instruktion og manuskript af Malou Reymann.

Handling 
Filmen er historien om Lisa, der har forladt sin søn, Victor, da han var lille. Hun bor nu i København med sin mand og deres lille datter. Lisa tager til Sverige for at se Victor en weekend om måneden. Denne gang foreslår Lisa, at Victor kan flytte til København og bo hos dem. Det giver anledning til et opgør med Victors farmor, Anita.

Referencer

Eksterne henvisninger 
 

Kortfilm fra Danmark
Danske film fra 2012
Airmax and the Cottonball Monsters

Airmax and the Cottonball Monsters er en animationsfilm instrueret af Ulla Christina Hansen efter eget manuskript.

Handling 

Den 10 årige forbryderiske lille Baby har succes med sit kemi-eksperiment, som forvandler små uskyldige vatkugler til kæmpe monstre. Hun bruger sin stakkels barnepige Nanni som forsøgskanin. Da vatkuglerne tromler alt og alle i kvarteret flade, må bumsen Max forvandle sig til superhelten Airmax, og redde byen fra total udslettelse.

Referencer

Eksterne henvisninger 
 

Animationsfilm fra Danmark
Danske film fra 1999
Fodbolddrengen

Fodbolddrengen er en dansk børnefilm fra 2000 med instruktion og manuskript af Anders Gustafsson. Filmen vandt Bedste Dokumentarfilm ved Odense International Film Festival 2001. Den indgår på dvd i antologien Fodbolddrengen / Fluen / Zuma the puma.

Handling 
Den 10-årige Amil fra Vollsmose har én stor lidenskab: fodbold. Han spiller for B1909's Lilleputhold, som netop er rykket op i Mesterrækken. I denne liga spiller de bedste hold fra Fyn, og lilleputterne går en hård tid i møde. Amils ven Yunus spiller også fodbold, men for det rivaliserende hold TPI. I en af de vigtige kampe skal de to venner møde hinanden, og Amil frygter kampen. Yunus's hold har vundet næsten alle deres kampe, og Amil vil ikke tabe til Yunus. Filmen beskriver Amils kamp for at blive en endnu bedre spiller og hans forsøg på at holde modet oppe, selv når tingene ikke helt går, som han håber.

Referencer

Eksterne henvisninger 
 

Børnefilm fra Danmark
Danske film fra 2000
Den talende kuffert

Den talende kuffert er en dansk kortfilm fra  2011 skrevet og instrueret af Anders Walter.

Handling 
Den 10-årige dreng Atlas er på en mission. Han har sat sig for at nå toppen af Vor Frelser Kirkes snoede tårn med en stor og gammel kuffert i favnen. I kufferten ligger hans lillesøster, som han er godt og grundigt træt af. Netop som han skal til at træffe en drastisk beslutning, møder han kirketårnets klokker.

Medvirkende 
 Toke Lars Bjarke - Atlas
 Clara Algren - Lillesøster
 Jesper Milsted - Klokkeren

Referencer

Eksterne henvisninger 
 

Kortfilm fra Danmark
Danske film fra 2011
Musen

Musen er en kortfilm fra 2009 instrueret af Pil Maria Gunnarsson efter manuskript af Rum Malmros, Pil Maria Gunnarsson.

Handling 
Den 10-årige pige Liv får en mus af Mike fra klassen, og de bliver kærester. Men i skolen bliver Liv jaloux, da hendes populære veninde flirter med Mike. Filmen handler om forelskelse, kujoneri og jalousi og beskriver det første spæde møde med kærligheden.

Referencer

Eksterne henvisninger 
 

Kortfilm fra Danmark
Danske film fra 2009
Kærlighed på bumpet vej

Kærlighed på bumpet vej er en dansk kortfilm fra 1989, der er instrueret af Carsten Fromberg efter manuskript af ham selv og Jakob Gislason.

Handling 
Den 16-årig Mik føler sig tiltrukket af den noget ældre Tinna, som flytter ind i hans opgang. Da Tinnas eks-mand dukker op, bliver der ballade.

Medvirkende 
 Sune Otterstrøm - Mik
 Pernille Højmark - Tinna
 Steen Springborg - Steff
 Augustin Kolerus - Arvid
 Birthe Neumann - Miks mor
 Jørgen Gregersen - Ingvar
 Martin Brygmann - Medhjælper
 René Dyg - Rod
 Emil Ulrik - Rod
 Jakob Gislason - Vicevært

Referencer

Eksterne henvisninger 
 

Kortfilm fra Danmark
Danske film fra 1989
She sings

Hun synger er en portrætfilm fra 2012 instrueret af Dechen Roder, Caroline Sascha Cogez efter manuskript af Caroline Sascha Cogez.

Handling 
Den 19 år gamle Dechen bor med sin mor og lillebror i Bhutans hovedstad, Thimpu. Dechen drømmer om at blive en succesfuld sanger og bliver udvalgt til at deltage i en national sangkonkurrence, Druk Superstar, som vises på Bhutanesisk fjernsyn. Som konkurrencen skrider frem, begynder Dechen at udforske historien om sin afdøde bedstemor, som var et stort sangtalent ligesom Dechen selv. I sin søgen efter identitet afdækker Dechen familiens sorte fortid, hvor velsignelser og forbandelser står side og side. Den unge Dechen's rejse fra barn til voksen spejler dermed et land i overgangen fra den gamle til den nye verden. Filmen foregår i Bhutan og er en dansk/bhutanesisk produktion.

Referencer

Eksterne henvisninger 
 

Film fra Danmark (administrationskategori)
Portrætfilm fra Danmark
Danske film fra 2012
In Absentia

In Absentia er en ungdomsfilm fra 2013 instrueret af David Metz efter eget manuskript.

Handling 
Den 19-årige Lucas drømmer om at rejse til Brasilien og overtales af sin halvkriminelle ven Robert til at mødes med Karina. Karina har en plan om at begår et røveri hos en gammel dame for at indfri deres fælles drømme. Karina har dog undladt at fortælle Lucas og Robert noget vigtigt, som får fatale konsekvenser.

Referencer

Eksterne henvisninger 
 

Ungdomsfilm fra Danmark
Danske film fra 2013